**NOTĂ INFORMATIVĂ**

**la proiectul Ordinului Ministrului Finanțelor cu privire la aprobarea formularului tipizat de document primar cu regim special „Borderou de achiziție” și a Instrucțiunii de completare a borderoului de achiziție**

Formularul tipizat de document primar cu regim special „Borderou de achiziție” și Instrucțiunea de completare a borderoului de achiziției, au fost elaborat întru executarea art.11 alin.(2) lit.a) al Legii contabilităţii nr.113-XVI din 27 aprilie 2007 (republicată în Monitorul Oficial al Republicii Moldova, 2014, nr.27-3, art.61), întru executarea [Hotărîrii Guvernului Republicii Moldova nr.294 din 17 martie 1998](TEXT%3DHGHG19980317294) „Cu privire la executarea [Decretului Preşedintelui Republicii Moldova nr.406-II din 23 decembrie 1997](TEXT%3DDPDP19971223406)” (Monitorul Oficial al Republicii Moldova, 1998, nr.30-33, art.288), cu modificările şi completările ulterioare şi stabilesc formularul Borderoului de achiziție și modul de completare a borderoului de achiziție.

Borderoul de achiziție reprezintă un formular tipizat de document primar cu regim special care se utilizează în cazul achiziției bunurilor (lapte și produse lactate, ouă, carne, fructe, legume, cereale, tutun, animale și păsări vii, lînă, blănuri, piele ș.a.) de către entitate de la persoane fizice-cetățeni care nu practică activitate de întreprinzător, indiferent de momentul achitării mijloacelor băneşti.

Borderoul de achiziție se întocmește de către entitate pentru fiecare persoană fizică-cetățean, care predă bunurile, de obicei, pentru o perioadă determinată (lună calendaristică). Pe parcursul perioadei de colectare a bunurilor, în borderoul menționat se introduc cantitățile colectate, cu aplicarea la fiecare transmitere a semnăturii persoanei fizice-cetățean care predă bunurile.

Scopul aprobării unui nou document primar cu regim special este de a simplifica și de a reduce din volumul de lucru al entităților în procesul achiziției bunurilor de la persoane fizice-cetățeni.

Astfel, Borderoul de achiziției, conține toate elementele obligatorii unui document primar, iar modalitatea lui de completare simplifică activitatea entităților care achiziționează bunuri de la persoane fizice-cetățeni încadrându-se în practicile existente aferente proceselor descrise.

**VICEMINISTRU Victor BARBĂNEAGRĂ**